HOES STROOP | Health24
Ek vermoed dat jou seuntjie die simptome van asma wys. Dit is belangrik om 'n pediatries pulmonoloog te raadpleeg wat ondervinding het in die diagnose en behandeling van asma in kinders.Daar is spesialiste in al die grrot stede in SA. Indiese veearts verkrag, vermoor: Polisie skiet 4 dood | Netwerk24
06 Desember 2019 17:18
Die Indiese polisie het Vrydag vier mans doodgeskiet wat daarvan verdink word dat hulle ’n jong vroueveearts in Hyderabad verkrag en vermoor het.
Die BBC berig polisiebeamptes het die mans Vrydag in die vroeë oggendure na die toneel van die misdaad geneem. Die verdagtes is doodgeskiet toe hulle glo die polisiebeamptes se vuurwapens probeer afneem het. Menseregte-organisasies, insluitend Amnestie Internasionaal (AI), het gevra dat die voorval ondersoek word.
“Moord is nie die oplossing om verkragting te voorkom nie,” het Avinash Kumar, uitvoerende direkteur van die AI in Indië, gesê.
Die verkoolde oorskot van die 27-jarige vrou is verlede Donderdag ontdek. Dit het gelei tot betogings teen die polisie se gebrek aan optrede teen misdadigers.
Die ma van die slagoffer het nadat die verdagtes doodgeskiet is, aan die BBC gesê geregtigheid het geskied.
Mense skreeu slagspreuke nadat die Indiese polisie Vrydag vier mans doodgeskiet het wat daarvan verdink word dat hulle ’n jong vroueveearts in Hyderabad verkrag en vermoor het.Foto: Reuters
Volgens The New York Times was die Indiese polisie onder geweldige druk om die verdagtes voor die gereg te bring. Die mans is Vrydagoggend na die misdaadtoneel geneem om aan die polisie te verduidelik hoe die aanval op die vrou ontvou het, toe hulle glo die vuurwapens probeer gryp het. Volgens het polisie het die lede geen ander keuse gehad nie as om die verdagtes dood te skiet.
Die polisiebeamptes is ná die voorval soos helde behandel deur ’n skare inwoners in die strate van die stad. Die verkeer in Hyderabad is selfs deur dié viering tot stilstand gebring.
Volgens Al Jazeera word die Indiese polisie dikwels van teregstellings beskuldig, spesifiek in gebiede waar daar ’n gewapende rebellie is, soos Kasjmir en in die noordooste van die land.
Meer as 32 500 sake van verkragting is in 2017 in Indië geopen. Volgens ’n 2018-peiling deur die Thomson Reuters-Stigting word Indië as die wêreld se gevaarlikste land vir vroue geklassifiseer.
Meer oor: Indië | Veearts | Verkragting